ซิ่งสยอง3ศพ เมาฉลองยันเช้า
ตั้งวงเต็มคราบข้ามปี กระบะชนท้ายรถเมล์ เสยมุดใต้ท้องพังยับ,หนุ่มซิ่งกระบะเสยท้ายรถเมล์ดับ 3 เจ็บ 1 ที่ถนนบางขันธ์หนองเสือ จ.ปทุมธานี หลังชวนเพื่อนนั่งก๊งเหล้าเคาต์ดาวน์ที่บ้านจนฟ้าสาง เจ้าของรถบอกญาติจะไปส่งเพื่อนแต่เมาขับรถไม่ไหว ให้เพื่อนอีกคนขับจนเกิดอุบัติเหตุ ส่วนโชเฟอร์รถเมล์เผยกำลังจอดรถรับส่งผู้โดยสารมีรถกระบะพุ่งมาชนท้ายอย่างแรงมุดเข้าใต้ท้องสภาพพังยับเยิน,อุบัติเหตุรถกระบะซิ่งเสยท้ายรถเมล์ดับ 3 เปิดเผยเมื่อเวลา 06.30 น.วันที่ 1 ม.ค. พ.ต.ต.พิสิษฐ์ บุญมีสุข พนักงานสอบสวนผู้ชำนาญการ สภ.หนองเสือ จ.ปทุมธานี รับแจ้งเกิดอุบัติเหตุรถชนกันมีผู้บาดเจ็บและเสียชีวิตที่บริเวณศาลารอรถโดยสารถนนบางขันธ์-หนองเสือ คลอง 7 ขามุ่งหน้ารังสิต หมู่ 11 ต.บึงชำอ้อ อ.หนองเสือ จ.ปทุมธานี ไปตรวจสอบพร้อมด้วยเจ้าหน้าที่อาสามูลนิธิป่อเต็กตึ๊ง,ที่เกิดเหตุพบรถกระบะอีซูซุ ดีแมคซ์ แค็บ สีเขียว ทะเบียน ฒค 6578 กรุงเทพมหานคร ชนท้ายรถประจำทาง สายรังสิต-หนองเสือ ทะเบียน 10-1726 ปทุมธานี สภาพรถกระบะมุดท้ายรถโดยสารถึงประตูด้านหน้ารถพังยับเยิน ภายในรถกระบะมีผู้เสียชีวิต 3 ศพ ทราบชื่อนายอนันต์ ศิลาริกรณ์ อายุ 29 ปี เป็นคนขับรถ นายสุเมธ ยังเอี่ยม อายุ 27 ปี และนายนคราช พิมพ์เงิน อายุ 28 ปี มีผู้บาดเจ็บ 1 คนทราบชื่อนายหมู ไม่ทราบนามสกุลเจ้าหน้าที่ช่วยเหลือนำส่งโรงพยาบาลหนองเสือ,จากการสอบสวนนางอำนวย โคตะมะ อายุ 50 ปี คนขับรถเมล์ทราบว่าจอดรถรับผู้โดยสารที่ศาลารอรถประจำทาง ขณะนั้นได้ยินเสียงเบรกรถดังจนมีรถกระบะพุ่งชนท้ายอย่างแรงเมื่อลงมาดูมีคนติดอยู่ภายใน ส่วนผู้โดยสารในรถเมล์ไม่ได้รับบาดเจ็บ ต่อมาญาติผู้เสียชีวิตเดินทางมาที่เกิดเหตุสอบสวนทราบว่ารถกระบะเป็นของนายสุเมธก่อนเกิดเหตุนั่งดื่มเหล้าเคาต์ดาวน์กับเพื่อนจนเมาที่บ้านใน อ.หนองเสือ จ.ปทุมธานี กระทั่งช่วงเช้าบอกญาติว่าจะไปส่งเพื่อนที่คลอง 6 จ.ปทุมธานี แต่ขับรถไม่ไหวให้นายอนันต์เป็นคนขับจนมาเกิดอุบัติเหตุในครั้งนี้
หนุ่มซิ่งกระบะเสยท้ายรถเมล์ดับ 3 เจ็บ 1 ที่ถนนบางขันธ์หนองเสือ จ.ปทุมธานี หลังชวนเพื่อนนั่งก๊งเหล้าเคาต์ดาวน์ที่บ้านจนฟ้าสาง เจ้าของรถบอกญาติจะไปส่งเพื่อนแต่เมาขับรถไม่ไหว 
ข่าวหน้า1,ซิ่งสยอง3ศพ,เมา,ฉลองปีใหม่,กระบะ,รถเมล์,ผู้โดยสาร,ปทุมธานี,ข่าว,ไทยรัฐฉบับพิมพ์